CELEX: 62011CA0377
Language: sk
Date: 2012-07-19 00:00:00
Title: Vec C-377/11: Rozsudok Súdneho dvora (prvá komora) z  19. júla 2012 (návrh na začatie prejudiciálneho konania, ktorý podal Tribunal Superior de Justicia de Cataluña — Španielsko) — International Bingo Technology, S.A./Tribunal Económico Administrativo Regional de Cataluña (TEARC) (Šiesta smernica o DPH — Článok 11 časť A ods. 1 písm. a), článok 17 ods. 5 a článok 19 ods. 1 — Prevádzkovanie hier bingo — Zákonná povinnosť vyplatiť časť predajnej ceny kariet hráčom ako výhru — Výpočet zdaniteľného základu)

29.9.2012   
            
            
               SK
            
            
               Úradný vestník Európskej únie
            
            
               C 295/15
            
         Rozsudok Súdneho dvora (prvá komora) z 19. júla 2012 (návrh na začatie prejudiciálneho konania, ktorý podal Tribunal Superior de Justicia de Cataluña — Španielsko) — International Bingo Technology, S.A./Tribunal Económico Administrativo Regional de Cataluña (TEARC)
   (Vec C-377/11) (1)
   
   (Šiesta smernica o DPH - Článok 11 časť A ods. 1 písm. a), článok 17 ods. 5 a článok 19 ods. 1 - Prevádzkovanie hier bingo - Zákonná povinnosť vyplatiť časť predajnej ceny kariet hráčom ako výhru - Výpočet zdaniteľného základu)
   2012/C 295/25
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Superior de Justicia de Cataluña
   
      Účastníci konania pred vnútroštátnym súdom
   
   
      Žalobkyňa: International Bingo Technology, S.A.
   
      Žalovaný: Tribunal Económico Administrativo Regional de Cataluña (TEARC)
   
      Predmet veci
   
   Návrh na začatie prejudiciálneho konania — Tribunal Superior de Justicia de Cataluña — Výklad článku 11 časti A ods. 1 písm. a), článku 17 ods. 5 a článku 19 ods. 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Zdaniteľný základ — Prevádzkovanie hry bingo — Použitie časti predajom získaných súm na vyplatenie výhier výhercom
   
      Výrok rozsudku
   
   
               1.
            
            
               Článok 11 časť A ods. 1 písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 98/80/ES z 12. októbra 1998, sa má vykladať v tom zmysle, že v prípade predaja kariet na bingo, akými sú karty vo veci samej, zdaniteľný základ dane z pridanej hodnoty nezahŕňa časť ceny týchto kariet vopred stanovenú zákonom, ktorá je určená na vyplatenie výhier hráčom.
            
         
               2.
            
            
               Článok 17 ods. 5 a článok 19 ods. 1 šiestej smernice 77/388, zmenenej a doplnenej smernicou 98/80, sa majú vykladať v tom zmysle, že členské štáty nemôžu stanoviť, že na účely výpočtu pomernej časti odpočtu dane z pridanej hodnoty je časť predajnej ceny kariet na bingo vopred určená zákonom, ktorá má byť vyplatená hráčom ako výhra, súčasťou obratu, ktorý sa má nachádzať v menovateli zlomku uvedeného v článku 19 ods. 1.
            
         
      (1)  Ú. v. EÚ C 290, 1.10.2011.